विश्व र्‍याफि्टङ च्याम्पियनसिप : नेपाल दसाैं
नेपाली टिमले डाउन रिभरमा उत्कृष्ट प्रदर्शन गर्दै छैटौं स्थान हासिल गरेको छ । त्यससँगै नेपाल क्वीन्सल्यान्डस्थित टली नदीमा आइतबार सम्पन्न १८ औं विश्व र्‍याफि्टङ च्याम्पियनसिपको पुरुष खुलातर्फ शीर्ष १० भित्र अटाउन सफल भयो । आर ६ को विश्व च्याम्पियनसिपमा यो नै नेपालको सबैभन्दा राम्रो नतिजा हो ।
क्वीन्सल्यान्ड, अस्ट्रेलिया — नेपाली टिमले डाउन रिभरमा उत्कृष्ट प्रदर्शन गर्दै छैटौं स्थान हासिल गरेको छ । त्यससँगै नेपाल क्वीन्सल्यान्डस्थित टली नदीमा आइतबार सम्पन्न १८ औं विश्व र्‍याफि्टङ च्याम्पियनसिपको पुरुष खुलातर्फ शीर्ष १० भित्र अटाउन सफल भयो । आर ६ को विश्व च्याम्पियनसिपमा यो नै नेपालको सबैभन्दा राम्रो नतिजा हो ।अघिल्लो दिन स्ललोममा ५५ सेकेन्ड पेनाल्टी बेहोरेपछि १३ औं स्थानमा रहेको नेपाल समग्र (ओभरअल) मा १२ औं स्थानमा झरेको थियो । त्यसैले च्याम्पियनसिपको अन्तिम दिन डाउन रिभरमा सहभागी १६ देशमध्ये ८ टिमको अन्तिम समूहमा रहेर नेपालले डुंगा खियाउन सुरु गरेको थियो । आफ्नो समूहमा पहिलो भएको नेपालले ४६ मिनेट ४८.३० सेकेन्डमा रेस पूरा गर्दै डाउन रिभरमा छैटौं स्थान हात पार्‍यो । यस स्पर्धामा न्युजिल्यान्ड (४४ मिनेट ५८.४१ सकेन्ड), रुस (४५ मिनेट ३३.२७ सेकेन्ड) र ब्राजिल (४६ मिनेट २४.९७ सेकेन्ड) ले क्रमश : स्वर्ण, रजत र कांस्य पदक जिते । सुरज गुरुङ, शक्तिकुमार गुरुङ, पदमबहादुर गुरुङ, दीपेश गुरुङ, सविन गुरुङ, रविल मियाँको नेपाली टिमलाई नजिक रहेर पनि चेक गणतन्त्र (४६ मिनेट २९.४४ सेकेन्ड) र जापान (४६ मिनेट ३१.९८ सेकेन्ड) ले भने उछिन्न सकेन ।सुरुमै अरु टिम अगाडि बढेपछि नेपाल अन्तिममा परेको थियो । त्यसैले विस्तारै गति लिँदै नेपालले आफ्नो समूहमा सबैभन्दा अगाडि रेस पूरा गरेको हो । आधा दूरी पार गर्दासम्म अमेरिका, क्यानडा, इन्डोनेसिया र कोस्टारिकाभन्दा पछाडि रहेको नेपाली टिमले अन्त्यतिर टलीमा सही लय समातेको थियो । अन्त्यतिर अमेरिकालाई उछिन्दै नेपाल आफ्नो समूहमा पहिलो भयो । तेस्रो दिन शीर्ष आठमा रहेका टिमहरू पहिलो समूहमा थिए । त्यो समूहमा रहेका चीन, जर्मनी र आयोजक अस्ट्रेलियाभन्दा नेपालले राम्रो समय निकाल्दै डाउन रिभरमा छैटौं स्थान हात पारेको हो ।'रेस सुरु गर्दा अन्त्यमा परेका थियौं,' नेपालका कप्तान सुरज गुरुङले भने, 'त्यसबाट सम्हालिँदै अगाडि बढेर सोचेभन्दा राम्रो समय निकाल्यौं । सुरुमै डुंगा जुध्नुपूर्व अघि बढ्न पाएको भए त्योभन्दा छोटो समयमै रेस पूरा गर्नसक्थ्यौं ।' डाउन रिभरमा इन्डोनेसिया सातौं, अमेरिका आठौं, क्यानडा नवौं र जर्मनी दसौं भए भने त्यसपछि अस्ट्रेलिया, कोस्टारिका, चीन, नर्वे, रोमानिया र कोलम्बिया क्रमशः ११ देखि १६ औंसम्म रहे ।नेपालले आर ६ तर्फको विश्व र्‍याफटङ च्याम्पियनसिपमा प्रतिस्पर्धा गरेको यो दोस्रो अवसर हो । यसअघि सन् २०१७ मा जापानमा सम्पन्न च्याम्पियनसिपमा नेपाल डाउन रिभरतर्फ १३ औं भएको थियो । त्यस बेला नेपाली टिम १७ देशमध्ये समग्रमा १३ औं भएको थियो । त्यो प्रदर्शनलाई यसपालि उछिन्यो । निमबहादुर मगरले दुई महिना सेती, मस्र्याङदी, त्रिशूलीमा प्रशिक्षण दिएको टिम स्पि्रन्टमा पाँचौं, हेड टु हेडमा नवौं, स्ललोममा १३ औं र डाउन रिभरमा छैटौं हुँदै समग्रमा दसौं स्थानमा रह्यो । स्पि्रन्ट (१०∞), हेड टु हेड (२०∞), स्ललोम (३५∞) र डाउनरिभर (३५∞) गरी १ हजार अंकको प्रतिस्पर्धामा नेपालले ६ सय ७२ अंक जोड्यो । अन्तर्राष्ट्रिय र्‍याफि्टङ महासंघ (आईआरएफ) ले विश्व च्याम्पियनसिपमा शीर्ष आठमा रहने टिम २०२० को मार्चमा चिलीमा हुने विश्व र्‍याफि्टङ कपमा छनोट हुने घोषणा गरेको थियो । आठौं स्थानमा रहेको इन्डोनेसियाभन्दा १६ अंक पछाडि रहेपछि नेपालले चिली यात्रा निश्चित गर्न भने सकेन । छनोट भएका पुरुष खुलाका आठ र महिलाका सात टिमलाई आतेजाते र खानेबस्नेको सबै व्यवस्था आईआरएफले गर्ने जनाएको छ ।ब्राजिल फेरि च्याम्पियनडिफेन्डिङ च्याम्पियन ब्राजिलले सर्वाधिक ९०९ अंक जोड्दै पुरुष खुलाको उपाधि रक्षा गर्‍यो । स्पि्रन्ट र स्ललोममा स्वर्ण पदक जितेको ब्राजिल हेड टु हेडमा पाँचौं र डाउन रिभरमा तेस्रो भयो । उसले स्पि्रन्ट र हेड टु हेडमा तेस्रो तथा स्ललोम र डाउन रिभरमा दोस्रो भएको रुसलाई ७ अंकले पछाडि पार्दै उपाधि रक्षा गरेको हो । दुई वर्षअघि जापानमा चारै स्पर्धामा स्वर्ण कब्जा गरेको ब्राजिलले यसअघि सन् २००७, २००९, २०१३, २०१५ र २०१७ मा आर ६ को विश्व च्याम्पियनसिप जितेको थियो । २(२ वर्षमा हुने आर ६ को च्याम्पियनसिप २०११ मा जापानले जितेको थियो ।